ועדת הכנסת, כנסת 20, פרוטוקול מספר 8, 2015-06-17 09:30

דוד ביטן: שלום לכולם, אני מתכבד לפתוח את ישיבת ועדת הכנסת.

דוד ביטן: נתחיל שלא לפי סדר היום בהצעת חוק מיסוי מקרקעין (תיקון מס' 81 והוראת שעה), התשע"ה-2015.

מרב מיכאלי: אנחנו מתנגדות לשינוי סדר היום.

דוד ביטן: זה לא שינוי סדר יום, זה רק לא לפי הסדר הכתוב.

דוד ביטן: מותר לי.

דוד ביטן: את מתנגדת לזה שאני מתחיל בסעיף אחר?

מרב מיכאלי: כן.

דוד ביטן: אני מתחיל.

דוד ביטן: תתנגדו.

מרב מיכאלי: אפשר לקבל את חוות דעתה של היועצת המשפטית?

יואל חסון: הוצג סדר יום מסוים, ראוי שנלך לפיו.

דוד ביטן: ליושב-ראש יש סמכות להתחיל בנושא אחר מתוך סדר היום.

יואל חסון: אני לא בטוח בזה.

דוד ביטן: אתה לא בטוח.

דוד ביטן: אני אומר שכן.

דוד ביטן: הצעת חוק מיסוי מקרקעין, תיקון מס' 81 והוראת שעה - - -

מרב מיכאלי: אני מבקשת את חוות הדעת של היועצת המשפטית לדעת אם אפשר לשנות את סדר היום של הוועדה בלי אישור - - -

דוד ביטן: תנו לי קודם לקרוא את הסעיף שאני מתייחס אליו.

דוד ביטן: הצעת חוק מיסוי מקרקעין (תיקון מס' 81 והוראת שעה), התשע"ה-2015.

דוד ביטן: אני מתחיל בזה.

יואל חסון: אני מבקש את התייחסות היועצת המשפטית לנושא.

אחמד טיבי: היושב-ראש רק קרא את הסעיף, הדיון לא התחיל.

אחמד טיבי: אנחנו מבקשים חוות דעת.

<ארבל אסטרחן: פעם ראשונה שאני נשאלת על דבר כזה, כי זה קורה המון שמשנים את סדר היום.

מרב מיכאלי: אם זה בהסכמה מאה אחוז.

מרב מיכאלי: הכול בסדר.

מרב מיכאלי: השאלה היא האם זה בסדר אם זה לא בהסכמה?

דוד ביטן: יש לי זכות כזו וסמכות כזו.

<ארבל אסטרחן: אין בתוך שעת הישיבה שעה מסוימת לכל נושא.

מרב מיכאלי: אבל יש סדר יום.

דוד ביטן: זה לפי סדר היום, אני רק משנה את הסדר.

דוד ביטן: פעם ראשונה שאני שומע דבר כזה.

דוד ביטן: ניהלתי מאות ישיבות.

דוד ביטן: יש גבול לכל דבר.

דוד ביטן: קבלנו את חוות הדעת, היא אמרה שאפשר.

מרב מיכאלי: סליחה, היא לא מכירה בקשה כזו.

<ארבל אסטרחן: לא נשאלתי על זה, אבל זה קורה המון.

דוד ביטן: אני ממשיך.

דוד ביטן: האם יש למישהו התייחסות, אנחנו רוצים להעביר את זה לוועדת הכספים.

מרב מיכאלי: אדוני, סליחה - - -

דוד ביטן: שמענו את חוות הדעת.

מרב מיכאלי: אני רוצה לבקש התייעצות סיעתית.

מרב מיכאלי: יש לנו מומחים שרצינו להביא את חוות דעתם למיסוי מקרקעין.

דוד ביטן: פעם הבאה תגידי מראש שאת רוצה להביא מומחים.

דוד ביטן: 3 דקות התייעצות סיעתית.

מרב מיכאלי: 10 דקות.

דוד ביטן: 5 דקות הפסקה להתייעצות סיעתית.

דוד ביטן: אנחנו ממשיכים את הדיון אחרי התייעצות הסיעתית של חברת הכנסת מרב מיכאלי עם עצמה.

דוד ביטן: לא ראיתי שדיברת עם מישהו.

מרב מיכאלי: דברתי.

מרב מיכאלי: לא צריך לדבר בחוסר כבוד.

דוד ביטן: לא ראיתי שדיברת.

דוד ביטן: אני מתנצל וחוזר בי מדברי.

דוד ביטן: לגבי הצעת החוק הזו אני מציע להעביר אותה לוועדת הכספים.

מרב מיכאלי: מה האופציות?

דוד ביטן: כלכלה או כספים.

דוד ביטן: אנחנו מציעים להעביר לוועדת כספים כי זה המקום.

יחיאל חיליק בר: אנחנו מציעים כלכלה כי היא יותר רלוונטית לנושא.

דוד ביטן: נימוק מצוין.

דוד ביטן: מי בעד ועדת כספים, ירים את ידו.

דוד ביטן: בעד – 9

דוד ביטן: נמנעים – אין

דוד ביטן: 9 בעד, 8 נגד.

דוד ביטן: התקרבתם אלינו.

דוד ביטן: הצעת חוק מיסוי מקרקעין (תיקון מס' 81 והוראת שעה), התשע"ה-2015 תעבור לדיון בוועדת כספים.

יואל חסון: אנחנו מבקשים רביזיה על ההחלטה.

דוד ביטן: אני קובע הצבעה על הרביזיה עוד חצי שעה בלי קשר להמשך הדיון.

מכלוף מיקי זוהר: אני רק מקווה אדוני שאתה מסיק את המסקנות להתייעצות הבאות ולמשאים ומתנים הבאים עם חברי האופוזיציה.

דוד ביטן: נעבור לנושא הבא.

דוד ביטן: סיוע לחבר כנסת מוגבל בניידות

דוד ביטן: הנושא הבא: המלצות הוועדה הציבורית לקביעת שכר ותשלומים אחרים לחברי הכנסת.

דוד ביטן: סעיף ראשון עוסק בסיוע לחבר כנסת מוגבל בניידות.

דוד ביטן: היועצת המשפטית בבקשה.

<ארבל אסטרחן: זו פעם ראשונה שהנושא עולה על שולחנה של ועדת הכנסת הזו אז אני אסביר בקצרה.

<ארבל אסטרחן: בחוק הכנסת יש פרק שעניינו שכר חברי הכנסת.

<ארבל אסטרחן: הפרק הזה נחקק בשנת 2003 והוא קובע שכל החלטה בענייני שכר ותשלומים לחברי הכנסת, יחד עם כל התנאים הנלווים שיש להם משמעות כספית, לרבות עוזרים פרלמנטאריים, קשר עם הציבור, כל העניינים האלה, הסמכות לקבוע אותם היא בידי ועדת הכנסת.

<ארבל אסטרחן: אבל, לפני שהיא מקבלת החלטות בעניין הזה היא חייבת לקבל המלצה של ועדה ציבורית.

<ארבל אסטרחן: ועדה ציבורית נבחרת בידי מליאת הכנסת ל-5 שנים.

<ארבל אסטרחן: כיום מכהנת ועדה שנבחרה ב-2014, שחברים בה שלושה חברים" פרופסור חיים לוי, פרופסור איבון פרידמן ועורך-דין חגי סיטון.

<ארבל אסטרחן: הוועדה הציבורית דנה בבקשות שמוגשות אליה על-ידי חברי הכנסת, חברי הוועדה, יושב-ראש הכנסת, מנכ"ל הכנסת.

<ארבל אסטרחן: היא יכולה גם ליזום נושאים ביוזמתה שלה ומגישה המלצה שמונחת על שולחן הכנסת ומובאת לדיון.

<ארבל אסטרחן: ועדת הכנסת דנה בהמלצה ויכולה בשלב הראשון לעשות אחד משניים: לקבל אותה או לדחות אותה.

<ארבל אסטרחן: היא לא יכולה לשנות אותה.

<ארבל אסטרחן: אם ההמלצה מתקבלת, היא מתפרסמת ברשומות ונכנסת לתוקף.

<ארבל אסטרחן: אם ההמלצה נדחית, היא חוזרת לוועדה הציבורית עם ההערות של חברי הכנסת והצעות לשינויים או הוספות.

<ארבל אסטרחן: הוועדה הציבורית דנה ומחזירה את זה שוב לוועדת הכנסת, שבשלב הזה יכולה להחליט מה שהיא רוצה: לקבל, לדחות, או לקבל בשינוי.

שלי יחימוביץ': "היא" זה אנחנו או הם?

<ארבל אסטרחן: ועדת הכנסת בפעם השנייה יכולה לקבל, לדחות, או לקבל בשינוי.

<ארבל אסטרחן: נקבע מנגנון של פינג-פונג, שבסופו של דבר ההכרעה הסופית היא בידי חברי ועדת הכנסת.

<ארבל אסטרחן: הם לא יכולים לדון בלי המלצה של הוועדה הציבורית והם גם לא יכולים בפעם הראשונה לשנות את ההמלצות.

<ארבל אסטרחן: כעת מונחות בפני הוועדה שלוש המלצות.

<ארבל אסטרחן: בוודאי ראיתם שעל שולחן הכנסת הונחו ארבע המלצות, ההמלצה הרביעית תובא לדיון ביולי, את אלה בקשו לזרז לכן הקדימו את הישיבה הזו לגבי שלוש מתוך ההמלצות וזאת גם הסיבה שחברי הוועדה הציבורית לא נמצאים כאן, כי תאמו איתם את המועד של הישיבה הבאה והיום הם לא יכלו לבוא.

<ארבל אסטרחן: היות והבקשות האלה הן בקשות שהוגשו לוועדה, אני מתארת לעצמי שמי שהגיש אותן ינמק אותן, אני אוכל להסביר את מה שכתבה הוועדה.

דוד ביטן: לפני שנמשיך אני רוצה לתקן את ההצבעה הקודמת.

דוד ביטן: מהמחנה הציוני הצביעו ארבעה במקום שלושה.

דוד ביטן: אני מוריד את זה ל-9 בעד ו-7 נגד.

שלי יחימוביץ': טעות שלי אני מתנצלת.

דוד ביטן: מה שהפריע לי בנוהל הזה הוא שאין הגדרה מה המוגבלות בניידות.

דוד ביטן: זה דבר מאוד כללי.

דוד ביטן: יש הבדל בין ההגבלות וגם מה תקופת ההגבלה.

דוד ביטן: אני מציע לאשר את זה כפי שזה אבל לפנות לוועדה הציבורית שתעשה לנו הגדרה לסעיף הלקות הפיזית.

דוד ביטן: מה היא לקות הפיזית ולאיזה תקופה הלקות הפיזית היא כזו שמאפשרת לקבל את הסיוע הזה.

רוברט אילטוב: כבוד היושב-ראש, אני רוצה להסיר את הרביזיה על הסעיף הקודם.

יואל חסון: אני לא מסיר.

דוד ביטן: אתה לא הגשת.

יואל חסון: הגשתי.

דוד ביטן: הרביזיה מתבטלת.

מרב מיכאלי: אני מגישה רביזיה.

דוד ביטן: אנחנו נאשר ונפנה אליהם חזרה כדי שיתנו לנו הגדרה.

דוד ביטן: אי-אפשר להשאיר את זה כללי.

דוד ביטן: אדם שנפגע בגב לשבוע לא צריך לקבל תעודת נכה.

רועי פולקמן: ממילא שיקול הדעת על מהי מגבלה הוא תמיד דיון.

רועי פולקמן: פונים לוועדה והיא תקבע.

דוד ביטן: הפניה היא למנכ"ל.

דוד ביטן: לא נתקן את זה עכשיו, כי אם נתקן נדחה את היישום של זה.

דוד ביטן: נאשר את זה, אבל נפנה אליהם לגבי ההגדרה מהי לקות פיזית וממתי היא מתחילה.

רועי פולקמן: שהוועדה הציבורית תקבע את זה.

דוד ביטן: נפנה אליהם.

דוד ביטן: אני מאשר ומחזיר להם בשאלה.

רונן פלוט: ההסבר פשוט, הרופא הוא זה שקובע.

רונן פלוט: חבר כנסת ניגש לרופא ומקבל אישור שהוא לא יוכל לנהוג ברכב.

רונן פלוט: מרגע זה הדבר כשר.

רונן פלוט: אני לא רופא.

דוד ביטן: אבל יש הבדל בין נכות לנכות.

רונן פלוט: בקשה הוועדה הציבורית להעביר אליה אישורים מחברי כנסת, שהיו פעם בידיים של המנכ"ל.

רונן פלוט: גם זה בסדר.

רונן פלוט: חבר כנסת מסוים ביקש לקבל עוד נהג כי הוא גר רחוק ושני הנהגים שיש לו בחצי משרה לא מספיקים לו.

רונן פלוט: ברגע שאין לו נהג, הוא לא יכול להגיע.

רונן פלוט: פניתי לוועדה הציבורית כדי לאשר לו את זה.

רונן פלוט: הוא ביקש את זה עוד לפני פגרת הבחירות.

רונן פלוט: אני מבקש לאשר את זה רטרואקטיבית מרגע שהכנסת ה-20 התחילה לעבוד, על מנת שיוכל לתת כסף לנהג שנהג.

יואל חסון: מי שאין לו רישיון זה סוג של נכות?

<ארבל אסטרחן: לא.

יואל חסון: אדוני המנכ"ל, אמרת שהוועדה מבקשת את האישורים הרפואיים שמועברים אליך, שהיא תראה אותם?

יואל חסון: משהו לא הגיוני.

רונן פלוט: קודם אני הייתי מאשר.

רונן פלוט: בא חבר כנסת בבקשה ואני מאשר לו.

רונן פלוט: דנה הוועדה והחליטה שלא אני אאשר, שהם יאשרו.

יואל חסון: למה?

אחמד טיבי: אני נגד.

רונן פלוט: ככה הם בקשו.

רונן פלוט: לא הייתי בדיון הזה.

יואל חסון: יש גם את צנעת הפרט.

אחמד טיבי: שואלת אותי חברת הכנסת יחימוביץ למה אני נגד.

אחמד טיבי: עד עכשיו זה היה בידי המנכ"ל ותמיד זה היה נשאר באופן דיסקרטי וההחלטות היו מקצועיות.

אחמד טיבי: לכן אני לא רואה שום סיבה לשנות, במיוחד בנושא הזה.

אחמד טיבי: ועדה של שמונה אנשים עם העוזרים שלהם דנים בכל בקשה, זה פורום מאוד גדול.

ישראל אייכלר: למה שהוועדה לא תחליט שלמנכ"ל אין סמכות להחליט אם יחלקו פה בוועדה קולה או קפה?

ישראל אייכלר: אני רוצה ועדה ציבורית שתחליט ולא המנכ"ל, אם לחלק שתייה או לא.

ישראל אייכלר: לאן עוד נגיע?

ישראל אייכלר: חברי הכנסת, הכנסת, היושב ראש והמנכ"ל לא מוסמכים לקבוע?

ישראל אייכלר: בכל משרד ממשלתי מנכ"ל המשרד מוסמך לקבוע.

דוד ביטן: זה לא מקובל.

יחיאל חיליק בר: השאלה למה לא להשאיר את זה?

דוד ביטן: צריך לתקן את זה.

דוד ביטן: אנחנו לא חייבים לקבל את ההמלצה הזו.

דוד ביטן: הם לא גוף מפקח על אישורים כאלה ואחרים.

דוד ביטן: הם צריכים לקבוע את התקנה עצמה.

דוד ביטן: עוד מעט הם ינהלו את הכנסת.

דוד ביטן: אנחנו רוצים שזה יתחיל מהיום.

דוד ביטן: אם אני צריך לחזור לוועדה בשביל התיקונים האלה, מה זה אומר?

<ארבל אסטרחן: שזה יוחלט בישיבה הבאה.

<ארבל אסטרחן: נקבעה ישיבה נוספת בעניינים של הוועדה הציבורית, אפשר יהיה באותה ישיבה להביא את זה ואז הוועדה תוכל להחליט מה שהיא רוצה.

<ארבל אסטרחן: אולי הוועדה הציבורית תסכים.

דוד ביטן: אפשר להמתין עם זה עד ה-15 ביולי?

רונן פלוט: אני מציע לקבל החלטה שזה יהיה מהיום.

רונן פלוט: יחד עם זה נפנה שוב לוועדה ונבקש רטרואקטיבית.

רונן פלוט: אני לא רוצה שכל חברי הכנסת ימתינו בינתיים.

דוד ביטן: כרגע זו החלטה חדשה ואנחנו נצטרך לזה תהליך חדש.

דוד ביטן: אני לא רוצה תהליך חדש.

דוד ביטן: יש ב-15 ביולי דיון.

יואל חסון: איפה כתוב שהוועדה הציבורית ביקשה?

דוד ביטן: בסעיף 60(ה)(א)(1).

<ארבל אסטרחן: כתוב שהוועדה מציעה, שכאשר מדובר בהעסקת עובדים על-ידי חבר כנסת מוגבל בניידות, ההחלטה תהיה בידיה.

דוד ביטן: זה לא הגיוני.

ישראל אייכלר: מנכ"ל משרד ממשלתי כן יכול להחליט על דבר כזה?

דוד ביטן: הבנו.

דוד ביטן: אנחנו אתך.

שי פירון: אני מציע כן להצביע על הנוסח הזה, למרות שאני מסכים עם ההסתייגות.

שי פירון: משום שאם נצביע עכשיו על הנוסח הזה והוא יאושר לאותו אדם מיד, השינוי לא יהיה לגופו של איש אלא יהיה עקרונית.

דוד ביטן: הבעיה שאם נצביע על זה עכשיו, בפעם הבאה לא נוכל להחליט אלא זה יחזור אלינו שוב.

שי פירון: תביא מיד הצעה בישיבה הבאה לשינוי הסעיף הזה.

ישראל אייכלר: זה יכול להיות תקדים.

דוד ביטן: נעשה דבר כזה: לא נאשר את זה היום, נבקש מהוועדה הציבורית לעשות שני תיקונים.

דוד ביטן: הסגה אחת ל-(א)(1), שאנחנו לא מסכימים שזה יחזור לוועדה, אלא זה סמכות של המנכ"ל.

דוד ביטן: לגבי 50(א), שיתנו הגדרה יותר רצינית ללקות פיזית, מה זה מוגבל בניידות.

דוד ביטן: גם לגבי התקופה.

<ארבל אסטרחן: יש הכוונה בהגדרה שרוצים לתת לוועדה?

דוד ביטן: נכות קבועה.

יואל חסון: האם הכוונה גם לנכות זמנית, למשל חבר כנסת ששובר את ידו.

דוד ביטן: שיגדירו גם לאיזה תקופה מדובר.

דוד ביטן: אדם שיש לו בעיה לשבועיים, ניתן לו עובד?

רונן פלוט: הרופא כותב את משך הזמן.

יואב בן צור: אז תשאיר את זה אצל הרופא

דוד ביטן: זה לא מספיק.

דוד ביטן: לכל חבר כנסת יש שני עוזרים, יש חריג לאדם שבגין לקות פיזית צריך נהג.

דוד ביטן: אין בעיה עם זה, אבל צריכה להיות הגדרה מהי לקות פיזית, לא להשאיר למנכ"ל כל בקשה שרופא חתם.

דוד ביטן: מבקשים שהוועדה הציבורית תסיים את העבודה בעניין זה עד ה-7 לאוקטובר.

<ארבל אסטרחן: יש לה ישיבה ב-14 ביולי.

דוד ביטן: אז עד ה-14 ביולי.

דוד ביטן: לא למשוך את זה יותר מידי.

מרב מיכאלי: סליחה, עזוב רגע את המהות, לא הבנתי את הפרוצדורה.

מרב מיכאלי: אתם רוצים להחזיר את זה לוועדה הציבורית?

דוד ביטן: היועצת המשפטית אמרה שהפרוצדורה היא, שאם יש לנו תיקון אנחנו חייבים להחזיר את זה לוועדה ורק בפעם השנייה אנחנו יכולים לאשר מה שאנחנו רוצים.

<ארבל אסטרחן: זה מעין פינג פונג.

<ארבל אסטרחן: כעת יש המלצה שמובאת בפעם הראשונה.

<ארבל אסטרחן: ועדת הכנסת יכולה לקבל אותה כמו שהיא או לדחות.

<ארבל אסטרחן: אם היא דוחה, או יש לה הערות, זה חוזר לוועדה הציבורית להמלצה נוספת.

<ארבל אסטרחן: כאשר מגיעה המלצה נוספת, ועדת הכנסת פתוחה לקבל, לדחות, או לקבל את השינויים.

דוד ביטן: או לתקן.

<ארבל אסטרחן: היום אי-אפשר לקבל.

דוד ביטן: יש לנו ישיבה ב-15 ביולי בנושא של שכר חברי הכנסת.

דוד ביטן: באותה ישיבה נסיים גם את זה.

מרב מיכאלי: אז המנכ"ל לא בסבב הזה.

מרב מיכאלי: זה הולך לוועדה הציבורית וחוזר לוועדת הכנסת.

<ארבל אסטרחן: פורמאלית המנכ"ל לא בסבב.

<ארבל אסטרחן: השינוי נוגע לסמכויות המנכ"ל אבל הוא לא חלק בהחלטת הוועדה הציבורית.

דוד ביטן: נחכה עוד חודש, אין מה לעשות.

דוד ביטן: נבקש גם שהתחולה תהיה רטרואקטיבית מתחילת הכהונה של הכנסת ה-20.

דוד ביטן: מי בעד ההצעה הזו, עם התיקונים?

דוד ביטן: בעד – 13

דוד ביטן: נמנעים –אין

דוד ביטן: ההצעה התקבלה.

דוד ביטן: נעבור לנושא הבא.

מרב מיכאלי: אדוני היושב-ראש, לא אמרת את שעת ההצבעה על הרביזיה שלי.

דוד ביטן: חצי שעה מזמן ההצעה 10:20.

מרב מיכאלי: 10:25.

רונן פלוט: פתחנו בית ספר לעוזרים פרלמנטאריים.

רונן פלוט: אני שמח להודיע שבכל פעם שיש מפגש מגיעים בין 120 ל-130 אנשים.

רונן פלוט: אני שומע תגובות מאוד טובות, ההשתתפות מאוד גבוהה.

רונן פלוט: הקורס עצמו לא עולה כסף, כל ראש אגף שלנו הוא זה שמרצה וכרגע מדובר בעשרה מפגשים.

רונן פלוט: על מנת לעודד את האנשים להגיע ולסיים את הקורס פניתי לוועדה הציבורית בבקשה למענק, לא אמרתי להם סכום, ביקשתי שהם יחליטו.

רונן פלוט: ההצעה היא שמי שמגיע בין 8 ל-10 מפגשים יקבל מענק של כ-5,000 ₪, ומי שמגיע בין 5 ל-7 פגישות יקבל מענק של כ-2,500 ₪, אני חושב שזה עידוד מאוד רציני.

רונן פלוט: אנחנו עושים את זה כאן.

רונן פלוט: הדבר לא יוצא החוצה באמצעות קבלן פרטי.

רונן פלוט: אני יכול רק לברך ועם כל מה שאני שומע, גם מחברי הכנסת וגם מעוזרים פרלמנטאריים ותיקים, אומרים לי שזה דבר יוצא מן הכלל.

יואל חסון: אני קודם כל מבקש לברך את מנכ"ל הכנסת, את מזכירת הכנסת, את הכנסת על היוזמה הזו.

יואל חסון: סוף סוף מתייחסים ברצינות.

יואל חסון: יש שיפור במעמדו של העוזר/היועץ הפרלמנטרי.

יואל חסון: זה דבר חשוב כמו העובדה ששיפרו את תנאי היועצים הפרלמנטאריים מה שמאפשר קליטה של יועצים טובים יותר, מקצועיים יותר.

יואל חסון: ככל שלחברי הכנסת יהיו יותר כלים מקצועיים, היכולת של הפיקוח הפרלמנטארי תגבר ותתחזק.

יואל חסון: הכיוון הזה הוא חיוני ואני באמת מברך על הקמת בית הספר הזה ובכלל על המשך חיזוק המקצועיות של העוזרים והיועצים הפרלמנטאריים של חברי הכנסת.

אחמד טיבי: מנהלי סיעות יכולים להשתתף בזה?

רונן פלוט: אפשר לבוא ולשמוע, לא לקבל תעודה ולא מענק.

יואב בן צור: אני רוצה להצטרף לדברי חברי חבר הכנסת יואל חסון ולהגיד תודה גדולה גם למנכ"ל, גם למזכירת הכנסת, גם ליושב-ראש הכנסת על היוזמה הברוכה.

יואב בן צור: היועצים שלי שנמצאים בקורס חוזרים עם תובנות אחרות ויכולת אחרת.

יואב בן צור: אין ספק שבסופו של דבר נקבל יועצים יותר מקצועיים, שיתנו לנו את הכלים להתמודדות ועשיית דברים בצורה הרבה יותר טובה.

יואב בן צור: יישר כוח גדול.

ישראל אייכלר: שמעתי אתמול שאחד היועצים העלה בקורס הזה את העניין שקיימת אפשרות טכנית לקבל מהפרוטוקול את הנאומים והסרטונים שנאמנו בכנסת, על המקום, לא לחכות עד שזה יעלה.

ישראל אייכלר: זה היה דבר לא ידוע, כך שלפעמים היועצים עצמם יכולים לחדש דברים וזה חשוב מאוד, ההפריה ההדדית הזו.

מרב מיכאלי: רציתי גם להצטרף לברכות.

מרב מיכאלי: אני חושבת שזו יוזמה חשובה ומצוינת.

מרב מיכאלי: ככל שהיועצות והיועצים הפרלמנטאריים מקצועיים יותר, כך כמובן עבודת הכנסת יוצאת נשכרת.

מרב מיכאלי: אני רוצה להגיד שזה פחות אפקטיבי לשים יחד יועצות ויועצים חדשות חדשים עם ותיקות וותיקים.

מרב מיכאלי: זה לא שלוותיקות אין מה ללמוד, להפך, אבל להם אפשר לעשות קורס למתקדמות.

מרב מיכאלי: דווקא בגלל שהן יודעות, יכול להיות שאפשר לעשות אתם משהו שהוא גם מועיל, שהכנסת תוכל ללמוד ממנו, כי חבל לשים אותם כאמור יחד, התכנים לא רלוונטיים באותה מידה לאלה ולאלה.

רועי פולקמן: אני כמובן גם מצטרף לברכות.

רועי פולקמן: מדובר ביוזמה חשובה.

רועי פולקמן: נושא המקצועיות של הצוות כולו היא קריטית ואני בוודאי מרגיש את זה כחבר כנסת חדש, הליווי של היועצים הוא מהותי.

רועי פולקמן: אני רוצה לומר מילה על הנוכחות כי אנחנו רואים את הסיטואציה המסוימת שלא פעם יועץ צריך ללכת לקורס ובדיוק יש דיון במליאה.

רועי פולקמן: אז אני מציע לשים עוד מדרגה.

רועי פולקמן: אמרתם 80% וזה יצא 100% או 50%, אז תשימו עוד מדרגה באמצע.

דוד ביטן: אנחנו לא יכולים לתקן, זו ועדה ציבורית.

דוד ביטן: אם נתקן תהיה שוב דחייה בשבועיים.

יואב קיש: אדוני היושב-ראש, אנחנו מבקשים את אותה החלטה כמו קודם אם אפשר.

דוד ביטן: אני אתן לך רשות דיבור אחר-כך.

מרב מיכאלי: לא אדוני.

מרב מיכאלי: היועצות והיועצים הפרלמנטאריים השקיעו בדבר הזה.

דוד ביטן: אמרתי שלא.

מרב מיכאלי: זה כפוף לזה שאנחנו יכולות או לקבל או לדחות.

יואב קיש: אני מצטרף לברכות זה מאוד חשוב.

יואב קיש: בסופו של דבר תפקידנו להיות גם הפה של היועצות והיועצים.

יואב קיש: הם יגידו את דבריהם, אבל אנחנו דורשים מהם את העבודה ולפעמים גם בשעות שיש את הקורס אני צריך את אותו יועץ אתי והוא נפגע מזה שהוא לא יכול להיות נוכח בקורס.

יואב קיש: לכן אני מנסה לחשוב על פתרון שמצד אחד לא יעכב את כל ההליך כמו שדובר, אולי במידה מסוימת דומה לאותה המלצה שהגשנו.

דוד ביטן: זה מענק שניתן להם, לא צריך - - -

יואב קיש: אם כבר עושים מדרגות, הייתה הנחיה שאמרה שהם לא מקבלים את הכסף מיד אלא רק חודש לאחר מכן.

דוד ביטן: מה רע?

יואב קיש: בעיקרון, כשאדם מסיים קורס, הוא אמרו לקבל את התגמול, אבל אני לא נכנס לזה.

יואב קיש: הנושא שחשוב הוא שאני חושב שהם צריכים לקבל את התגמול באופן יחסי למה שהם עשו.

דוד ביטן: אני אסביר לך למה לא.

דוד ביטן: קורס הוא קורס.

דוד ביטן: אתה לא יכול להיות רק בשיעור אחד ולהגיד שמגיע לך המענק.

יואב קיש: נניח קראתי לו שיהיה אתי כי אני צריך ללכת אתו לפעילות מסוימת והוא הפסיד פגישה.

יואב קיש: למחרת הוא הפסיד עוד פגישה.

יואב קיש: אז על שתי הפגישות האלה שהוא הפסיד הוא לא צריך לקבל, אבל למה להעניש אותו?

רונן פלוט: מדובר בעשרה מפגשים בסך הכול.

יואב קיש: אז תן להם באופן יחסי.

רונן פלוט: כל העניין של המענק היה המצאה שלי.

רונן פלוט: אף אחד לא פנה אלי, רציתי את זה כדי לעודד אותם להגיע.

רונן פלוט: אז בואו נקבל את זה וניתן להם עידוד.

רונן פלוט: מי שבא לעשרה מפגשים זה דבר אחד ומי שבא לשני מפגשים זה דבר אחר.

דוד ביטן: אז אל תקרא לו, אתה לא יכול להסתדר דקה בלעדיו.

יחיאל חיליק בר: אני רוצה קודם כל להחמיא למנכ"ל על הפרויקט המדהים ולא פחות מזה גם על התגמול.

יחיאל חיליק בר: ראוי להגיד שהיה שיפור במעמדם ושכרם של העוזרים הפרלמנטאריים.

יחיאל חיליק בר: זה קצת מידי, רחוק מתגמול השעות המטורפות שהם עובדים פה אם נחלק את זה פר שעה.

יחיאל חיליק בר: קודם כל חשוב להמשיך בהכשרות האלה.

יחיאל חיליק בר: חשוב גם שהעוזרים יתוגמלו על הדברים האלה, הם באמת רחוקים מלקבל תגמול מעבר לתגמול הפסיכי של עבודה על 120 העילויים שעובדים בכנסת, הם גם צריכים לחזור הביתה עם שכר.

יחיאל חיליק בר: אני מעודד אותך לעשות עוד דברים כאלה ולחשוב איך דבריך הדברים האלה נותנים להם עוד תוספות שכר וגורמים להם להרגיש שהם יכולים לעבוד פה בלי לחזור הביתה רעבים חלילה.

יחיאל חיליק בר: אני מברך אותך, כל הכבוד על היוזמה ויישר כוח ענק.

רוברט אילטוב: אני רוצה להצטרף לברכות.

רוברט אילטוב: זו לא פעם ראשונה שאנחנו רוצים לעודד את העוזרים ונותנים להם הטבות כאלה ואחרות, זה חשוב לעודד עובדים כדי שיתנו יותר תפוקה ויהיה להם כיף לעבוד.

רוברט אילטוב: הייתי רוצה להתייחס לאותה סוגיה שהם נותנים לנו שירות ומצד שני הם מרותקים לקורס ולא יכולים לעשות שום דבר ויש דברים חשובים ודחופים שאנחנו צריכים אותם להם.

דוד ביטן: יש לכם שניים, תסתדרו.

דוד ביטן: קורס זה קורס.

רוברט אילטוב: שניהם שם.

רוברט אילטוב: אני תקוע.

רוברט אילטוב: הנושא השני שאני רוצה להעלות, באחד הדברים שרצינו לעודד אתו את העובדים, נתנו הטבות כספיות לעוזרים פרלמנטאריים עוד בקדנציה הקודמת, הכנסנו את נתניה לגבול 95 הקילומטר.

דוד ביטן: זה לא הנושא.

דוד ביטן: יש לנו בקשה כזו, נפנה לוועדה הציבורית.

רוברט אילטוב: אני רוצה לדבר.

יואל חסון: אחד היתרונות היחידים של חבר כנסת שהוא יכול לדבר על מה שהוא רוצה.

דוד ביטן: אבל זה לא הנושא לדיון.

רוברט אילטוב: כולם מדברים על הנושא?

רוברט אילטוב: זה כן נושא לדיון כי מדובר על עוזרים פרלמנטאריים וועדה ציבורית.

רוברט אילטוב: אני רוצה להגיד לכם שאחד מהעוזרים גר בצפון העיר ואחד גר בדרומה.

רוברט אילטוב: בגלל 600 מטר אחד מקבל את ההטבה ואחד לא מקבל את ההטבה.

רוברט אילטוב: הכנסנו את כל נתניה לגבול הזה ולא יכול להיות שאחד שגר ברחוב אחד יקבל את ההטבה והשני שגר ברחוב אחר, לא יקבל.

רוברט אילטוב: כל מי שגר בנתניה צריך לקבל את ההטבה.

דוד ביטן: זה לא הנושא לכן לא נדון על זה, אבל תכתוב מכתב ונתייחס לזה.

דוד ביטן: נפנה לוועדה הציבורית בעניין.

נורית קורן: אני רוצה לומר שבאמת הקורס הזה מאוד מוערך, אבל אם היה אפשר לעשות אותו בשעות אחרות ואולי בימים אחרים, יותר לכיוון המליאה, או בימים ראשון או חמישי.

דוד ביטן: אלעד זמיר, רצית לדבר בשם העוזרים הפרלמנטאריים.

<אלעד זמיר: שלום לאדוני היושב-ראש, אני העוזר של חבר הכנסת יואב קיש מהליכוד ואני מבקש להגיד כמה מילים בשם חלק, או רוב העוזרים הפרלמנטאריים.

<אלעד זמיר: קודם כל אני רוצה לברך את המנכ"ל, עשית פה משהו אדיר, שהוא ממש לא מובן מאליו.

<אלעד זמיר: אבל אנחנו כן מבקשים שינוי קטן.

<אלעד זמיר: אופי העבודה הוא כזה שאנחנו לא יכולים להגיד לחבר הכנסת, סליחה אני בקורס, אנא תחכה, מה גם ששני העוזרים צריכים להיות.

<אלעד זמיר: אם אפשר, כמו שאמרה חברת הכנסת קורן, להעביר את השעות לשעות מליאה, זה מאוד יעזור לנו.

<אלעד זמיר: אבל הנושא הקריטי פה הוא מספר המפגשים שצריך להשתתף בהם.

<אלעד זמיר: מספיק שיועץ יבוא רק לשבעה מפגשים הוא מאבד חצי הכסף.

מרב מיכאלי: זה תמיד ככה.

דוד ביטן: זה קורס.

<אלעד זמיר: אין בעיה, אבל כמו שאומר המנכ"ל, זה כל שנה, אז למה לא לתת לנו את האפשרות למשל להשלים את אחד מהשיעורים, שהרי זה חוזר על עצמו.

מרב מיכאלי: סליחה, לא הפצתם לעוזרים הפרלמנטאריים שאתם רוצים להתנגד, לכן זה לא לגיטימי לבוא לכאן עכשיו ולהעמיד את חלק מהיועצות והיועצים - - -

<אלעד זמיר: אמרתי חלק מהיועצות והיועצים.

מרב מיכאלי: אבל זה לא לגיטימי.

רוברט אילטוב: אז תייצג את דעתך האישית.

<אלעד זמיר: אני מייצג את דעתי האישית.

דוד ביטן: זה רק בונוס.

דוד ביטן: וזה צריך להיות לפי משתתף בקורס.

<אלעד זמיר: אני מדבר בשם עצמי לצורך העניין.

דוד ביטן: זה מספיק, הבנו את זה.

<ארבל אסטרחן: אני רוצה להגיד את הפרטים, מעבר למה שאמר המנכ"ל, היות ומצביעים על זה, שההחלטה תהיה מדויקת.

<ארבל אסטרחן: מה שמוצע הוא להוסיף להחלטת שכר חברי הכנסת הוראה, שלפיה היועצים פרלמנטאריים יהיו זכאים למענק בעד השתתפות בקורס ליועצים פרלמנטאריים מטעם הכנסת.

<ארבל אסטרחן: בעד נוכחות מלאה ב-8 מפגשים בקורס שכולל 10 מפגשים, יינתן מענק של 5,000 ₪ ובעד נוכחות של 5-7 מפגשים, מחצית מהסכום.

<ארבל אסטרחן: אני מבהירה שלאור שאלות שנשאלתי, מדובר בסכום ברוטו ולא סכום שצמוד למשהו, זה הסכום.

<ארבל אסטרחן: המענק הזה ישולם פעם אחת בלבד, גם אם עוזר קיבל מחצית, לא יוכל להשלים בהזדמנות אחרת ולקבל עוד מחצית.

<ארבל אסטרחן: זה ישולם לעוזר פעם אחת בלבד בכל תקופת עבודתו.

<ארבל אסטרחן: הוא לא יכול לעשות שוב את הקורס.

<ארבל אסטרחן: זה ישולם עם שכר החודש, לאחר החודש שבו הסתיים הקורס, ובלבד שבעת התשלום הוא עדיין יועץ פרלמנטארי.

<ארבל אסטרחן: מוצע שהוועדה הציבורית תוכל לקבוע סכומים אחרים אם מתכונת הקורס שונתה באופן מהותי, למשל אם הקורס מאוד התקצר או מאוד הוארך.

<ארבל אסטרחן: התווספה הוראה נוספת, שאם התעורר ספק בדבר התקיימות התנאים למענק, הוועדה הציבורית תוכל להחליט שיועץ פרלמנטארי יקבל את המענק אם הייתה בעיה נקודתית ספציפי לגבי אדם מסוים.

<ארבל אסטרחן: מוצע גם שזה יחול גם על קורס שכבר התחיל.

יואל חסון: אני רוצה להעיר שאני מאוד חושש מהמגמה הזו שהוועדה הציבורית מכניסה את ידיה יותר ויותר לניהול השוטף של הכנסת.

יואל חסון: אני לא מבין מה זה אומר, הוועדה תכנס לעובי הקורה אם לעוזר מגיע או מגיע?

<ארבל אסטרחן: אם מתקיימים התנאים, אין ספק.

יואל חסון: מה קורה במחלוקת?

דוד ביטן: מקובל מה שאתה אומר, אבל מכיוון שמדובר רק על החלטה על קורס מסוים, נעזוב את זה כרגע.

יואל חסון: נקודה נוספת שאבקש לקבל עליה הבהרה, אני מבין שהסכום הוא ברוטו אבל האם כשמכניסים את זה לתוך השכר של העוזר, האם יש הפרשות מזה לפנסיה?

יואל חסון: לקרנות השתלמות?

דוד ביטן: זה מענק בלבד.

<חיים אבידור: זה מענק חד פעמי לכן אין על זה הפרשות.

יואל חסון: הוא לא משפיע, מרע למעשה את תנאי עבודתם של העוזרים במובן של תשלום מס יתר?

<חיים אבידור: אין ספק שיכול לעלות שיעור המס השולי שלו, אבל אני מאחל לאנשים שישלמו הרבה מס, זה סימן שהם מרוויחים הרבה.

יחיאל חיליק בר: אמרת שהוא יקבל את המענק רק בהנחה שחודש שלאחר מכן הוא עדיין עובד.

יחיאל חיליק בר: זאת אומרת אם הוא הגיע לעשרה מפגשים והפסיק לעבוד, הוא לא יקבל?

<ארבל אסטרחן: נכון.

דוד ביטן: תתאפק חודש מלפטר אותו.

דוד ביטן: עדיף שנאשר את זה כפי שזה.

ישראל אייכלר: הוא יקבל תעודה?

ישראל אייכלר: זה לא מופיע.

יחיאל חיליק בר: לצורך העניין חופשת לידה לא נחשבת הפסקת עבודה.

<ארבל אסטרחן: נכון.

יואב קיש: אני רוצה להתייחס במילה גם לזה שזה קשור לוועדה הציבורית.

יואב קיש: יש הרגשה, פעם ראשונה שאני נתקל בוועדה הציבורית עם נושא הזה והיה לנו גם את הדיון הקודם.

ישראל אייכלר: אתה לא יודע שברגע שנבחרת לכנסת אתה חשוד בכל.

יואב קיש: על זה אני רוצה לדבר ולהגיד, בלי קשר לעניין - - -

דוד ביטן: אני מסכים אתך אבל אין טעם לדון בסוגיה הזו.

דוד ביטן: זה לא המקרה.

יואב קיש: זה גם לנושא הזה.

יואב קיש: אני רוצה להעיר שכביכול מהחשש שכל מה שאנחנו מחליטים עולה לוועדה הציבורית, אנחנו נמנעים לקחת החלטות שהיינו רוצים לקחת.

יואב קיש: בעיני זה לא תקין.

דוד ביטן: אתה טועה מכיוון שבהחלטה הקודמת עשינו את זה במפורש.

דוד ביטן: מכיוון שמדובר בעניין שולי, בואו נעביר את זה כך.

יואב קיש: לתפיסתך זה שולי.

יחיאל חיליק בר: אני רק רוצה להבהיר, האם יועץ או יועצת סיימו את הקורס ומיד יצאו לחופשת לידה, הם מקבלים את המענק?

דוד ביטן: מקבלים.

דוד ביטן: זו לא הפסקת עבודה.

דוד ביטן: גם עם מילואים אין בעיה.

דוד ביטן: מי בעד ההצעה כפי שהיא?

דוד ביטן: בעד ההצעה – 14

דוד ביטן: נמנעים – 1

דוד ביטן: ההצעה נתקבלה.

דוד ביטן: נעבור לנושא הבא.

דוד ביטן: הנושא הבא, אפשרות להעסיק יועץ פרלמנטארי מחליף ליועץ בשירות מילואים.

<ארבל אסטרחן: אני אסביר על מה מדובר, הוועדה הציבורית קבלה פניות משלושה חברי כנסת, שאמרו שיש להם עוזרים שיוצאים מעת לעת למילואים.

<ארבל אסטרחן: יש מקרה אחד קונקרטי של יציאה לתקופה מאוד ארוכה לשירות מילואים.

<ארבל אסטרחן: הוועדה התבקשה לבחון את האפשרות, שחבר הכנסת יוכל בתקופה הזו להעסיק יועץ פרלמנטארי אחר, מחליף, מכיוון שהכנסת מקבלת החזר עבור הימים שהיועץ נמצא במילואים ולכן לכנסת אין עלות נוספת.

<ארבל אסטרחן: למדינה יש, אבל לכנסת הדבר לא עולה.

<ארבל אסטרחן: הוועדה בחנה את הבקשה והחליטה להמליץ שכאשר יועץ פרלמנטארי יוצא למילואים לתקופה העולה על שבוע, יוכל חבר הכנסת להעסיק יועץ אחר במקומו.

<ארבל אסטרחן: מאחר ומדובר בתקופות מוגבלות, היא לא רצתה להיכנס בדיוק לפרטים מה המחליף יהיה זכאי ומה לא, זה שבמילואים ימשיך לקבל את כל תנאיו כרגיל, שכר וכל התנאים הנלווים.

<ארבל אסטרחן: לגבי המחליף, יכול להיות שיש תנאים מסוימים שצריך לתת עליהם את הדעת.

<ארבל אסטרחן: תנאים תלויי זמן כמו ביגוד, הבראה, שי לחג ותוספת מעונות, הוועדה סברה שאין מקום לתת אותם למי שבא לתקופה מוגבלת.

<ארבל אסטרחן: היא לא נכנסה לזה בהמלצה אלא קבעה שחשב הכנסת יורה על תנאי ההעסקה של היועץ המחליף, הוא יוכל להורות על תנאים שחורגים מהתנאים הרגילים של העוזרים, למעט השכר שזה יהיה השכר הרגיל, כמובן לפי ימי ההעסקה.

<ארבל אסטרחן: חבר הכנסת יעביר לחשבות את כל הטפסים מהצבא שנדרשים לקבלת ההחזר מביטוח לאומי, אם הוא לא יעביר את זה, זה ינוכה לו תקציב הקשר עם הציבור.

דוד ביטן: הייתה הסתייגות של חברת כנסת על חופשת לידה, אבל הבנו שלהסתייגות אין בסיס כי נותנים את זה.

דוד ביטן: ‏

<חיים אבידור: ברגע שהיועץ או היועצת הפרלמנטאריים יוצאים לחופשת לידה, הם מפסיקים לקבל שכר מהכנסת ועוברים לביטוח לאומי לקבלת דמי לידה.

<חיים אבידור: לכן במהלך תקופת חופשת הלידה עד חזרתם של היועץ, יועצת אפשר להעסיק יועץ מחליף.

מרב מיכאלי: אני רק רוצה למשוך את הרביזיה שלי מהנושא הקודם.

אחמד טיבי: אם את מושכת, אני מגיש.

דוד ביטן: הסכמתי לא לדון ברביזיה בגלל בקשה שלה, אז בואו לא ננצל את זה.

מרב מיכאלי: בגלל זה משכתי אותה לפני שהתחלנו את הדיון.

דוד ביטן: לא נכון.

דוד ביטן: יכולתי לעשות את זה ב-10:10.

דוד ביטן: בפעם הבאה אני לא אתייחס.

מרב מיכאלי: זה היה 10:25.

דוד ביטן: נענינו לבקשה, בואו לא נעשה מזה עניין.

דוד ביטן: אחרת, בפעם הבאה לא אענה לשום בקשה ונעשה את זה כמו שזה.

דוד ביטן: קצת כבוד לבקשות של החברים שלכם.

שלי יחימוביץ': פניתי לוועדה הציבורית בכנסת הקודמת, אחרי צוק איתן מצאתי את עצמי בלי עוזרים פרלמנטאריים בכלל כיוון שהם היו במילואים.

שלי יחימוביץ': הוועדה אמרה לי שהיא תדון בזה אחרי הבחירות לכנסת ואכן היא דנה והגיעה להחלטה לאפשר העסקת יועץ במקום יועץ במילואים.

שלי יחימוביץ': נאמר כאן ובצדק שזה לא עולה כסף לכנסת, כיוון שממילא הכנסת מקבלת החזר על אותם ימי מילואים של העוזרים הפרלמנטאריים.

שלי יחימוביץ': אבל ההחלטה הזו לא מספקת ואני מבקשת לשנות אותה, מכיוון שההחלטה מדברת על האפשרות להעסיק יועץ מחליף רק אם היועץ הפרלמנטארי נעדר ל-8 ימים ויותר.

שלי יחימוביץ': אחד משני העוזרים הפרלמנטאריים שלי הוא קצין במילואים בתפקיד מסווג, שאופי התפקיד הופך את הזימון שלו למילואים למאוד מגוון.

שלי יחימוביץ': בעצם אין שבוע שבו הוא לא מזומן ליום אחד לפחות.

שלי יחימוביץ': לכן ה-8 ימים ברציפות מונעים ממני להעסיק יועץ מחליף.

שלי יחימוביץ': אני רוצה להסביר את המשמעות של זה.

שלי יחימוביץ': אצל רובנו, היועצים הפרלמנטאריים מתחלקים לתחומים.

שלי יחימוביץ': יש יועץ פרלמנטארי אחד שהוא או כלכלן או עורך-דין והוא מומחה לחקיקה ומומחה לנושא שהוא בהארד קור של העשייה שלנו.

שלי יחימוביץ': היועץ השני לא יוכל להחליף אותו בתפקידים האלה ונדרש מישהו שהוא מיומן בתחומו, שיש לו את ההכשרה המקצועית המתאימה.

שלי יחימוביץ': אם תומר העוזר שלי במילואים בימי שני ושלישי, מה שקורה לעיתים מאוד קרובות, בשני ושלישי בלבד, שני שליש ממכסת ימי העבודה הפרלמנטאריים אני נשארת בלי סיוע בכלל.

שלי יחימוביץ': לא רק אני, אני מניחה שחברי כנסת נוספים.

שלי יחימוביץ': צריך לציין, ששיטת הזימון לימי מילואים מאוד קצרים ומתוחמים הפכה למקובלת בצה"ל, כדי שצה"ל יחסוך.

שלי יחימוביץ': לכן הבקשה שלי, שנמצא את הדרך לא להגביל ולהעסיק מחליף במקום יועץ במילואים ושוב אדגיש, זה לא עולה כסף לכנסת.

דוד ביטן: אנחנו מוכנים ללכת לקראת העניין הזה אבל בתנאי שהמחליף יהיה מישהו קבוע, שעבר את כל התהליך של הקליטה ואז אותו אדם, שהוא קבוע, יוכל להחליף ליום אחד, לא תהיה בעיה עם זה.

מרב מיכאלי: זה לא מה שעולה מהחלטת הוועדה הציבורית.

דוד ביטן: אנחנו צריכים לקבל את ההסתייגות ולתקן אותה במובן הזה.

רוברט אילטוב: אז תתעורר שאלה שהבן אדם יעבוד פעם בשבוע, אחרת איך ימצא עבודה אחרת.

דוד ביטן: זה כבר בעיה של מי שמחליט, לא בעיה שלנו.

מרב מיכאלי: למה זה משנה לך שזה יהיה מישהו קבוע?

דוד ביטן: יש תהליך קליטה שהוא צריך לעבור, כולל בדיקה ביטחונית.

דוד ביטן: אם יש מישהו קבוע, הוא יכול לבוא ליום, יומיים.

שלי יחימוביץ': יש לי שתי הצעות נוספות: אחת שיתאפשר ל"פול" של מחליפים, כלומר לשניים, שלושה לקבל היתר.

שלי יחימוביץ': הצעה שנייה היא שההחזר יהיה על ימים במצטבר.

שלי יחימוביץ': שיהיה אפשר לצבור את הימים ואת לתת את ההחזר.

<חיים אבידור: הוועדה דנה והתייחסה לזה באופן מאוד אוהד.

<חיים אבידור: מרבית הדיון של הוועדה התייחס לקטע הזה של הימים ועד כמה אפשר לרדת במספר הימים על מנת לאשר את זה.

<חיים אבידור: זה לא רק התחקיר הביטחוני, אלא על מנת לקלוט בן אדם לכנסת ישנו תהליך ארוך ומסורבל של קליטה וגם של פרישה.

<חיים אבידור: חתימה על הסכם, קליטה במערכת המחשב, ועוד.

דוד ביטן: לכן אמרנו מישהו קבוע.

שלי יחימוביץ': אין נוהל פחות מחמיר?

שלי יחימוביץ': משרת סטודנט?

<חיים אבידור: סטודנט בא לעבוד פה לשנתיים, עם 120 שעות בחודש.

דוד ביטן: אפשר למצוא סידור מנהלי לנושא.

דוד ביטן: מכיוון שיש חברי כנסת עם עוזרים שיוצאים למילואים אני לא רוצה לעכב אותם.

דוד ביטן: אני מציע לאשר את הנוהל כפי שהוא עם המלצה נוספת שמתייחסים לזה עד ה-14 ליולי.

<ארבל אסטרחן: שם זה נדחה.

<ארבל אסטרחן: שם זו המלצה חדשה.

דוד ביטן: שם זה נדחה, פה זה חדש.

דוד ביטן: צריך לתת פתרון לכאלה שהולכים ליומיים בחודש.

שלי יחימוביץ': שאלה פרוצדוראלית: אנחנו צריכים לבקש את זה מהוועדה?

שלי יחימוביץ': או שאנחנו יכולים להחליט בשונה מהוועדה?

דוד ביטן: אנחנו מבקשים בהחלטה.

דוד ביטן: אם נחליט בשונה אז לא נאשר את זה היום, זה יבוא עוד פעם.

יואל חסון: מה הבהילות?

דוד ביטן: יש חבר כנסת שהגיש את הבקשה, שהעוזר שלו יוצר למילואים לחודש.

יואל חסון: היו הרבה כאלה גם בעבר ולא קרה עם זה שום דבר.

יואל חסון: עדיף שזה יבוא מסודר בעוד שבועיים.

דוד ביטן: מה הבעיה?

דוד ביטן: נאשר את זה כך ונכניס את התיקון.

יואל חסון: אז זה מתחיל את הכול שוב.

דוד ביטן: במקרה הזה זה לא נורא.

יואל חסון: בדיון הבא תוכל לאשר את זה סופית עם השינויים שהוספת.

<חיים אבידור: אם הוא בא ליום אחד, זה מצריך שכר של יום אחד, אנחנו לא עובדים בכנסת עם עובדים יומיים.

דוד ביטן: למה אדם שיוצא ל-24 יום בשנה, אבל בכל חודש ליומיים, לא מגיע לחבר הכנסת לשכור במקומו עוזר מחליף?

<דובר: נגביל את זה לשני עוזרים כאלה לחבר כנסת, אז לא יהיו עשרה שיתחלקו בזה ולא אחד, יהיו שניים.

דוד ביטן: זו הסגה נכונה.

דוד ביטן: במיוחד ביחידות מובחרות כמו קומנדו ימי, סיירת מטכ"ל, הם הולכים ליום יומיים, לא לחודש.

דוד ביטן: למה דווקא לפגוע באלה?

דוד ביטן: מקובל לאשר את זה כפי שזה ולבקש תיקון?

שלי יחימוביץ': תוך כמה זמן?

שלי יחימוביץ': האם זה מעכב?

דוד ביטן: אנחנו מבקשים עד ה-14 ליולי את ההתייחסות.

דוד ביטן: זה לא מעכב הרבה כי יש דיון ב-15 ליולי על שכר חברי הכנסת.

<ארבל אסטרחן: זה לא מעכב.

שלי יחימוביץ': מקובל עלי.

דוד ביטן: מי בעד ההצעה כפי שהיא?

דוד ביטן: בעד – 10

דוד ביטן: נמנעים – אין

דוד ביטן: ההצעה התקבלה, עכשיו נדון ברביזיה.

ישראל אייכלר: אני רוצה לבקש להעיר הערה בנושא אחר, נושא שקשור לוועדת הכנסת.

ישראל אייכלר: לפני שבוע הוחלט על הקמת שלוש ועדות.

דוד ביטן: נדון על זה אחר-כך.

דוד ביטן: קודם נדון על הרביזיה.

מרב מיכאלי: אני משכתי וחבר הכנסת טיבי הגיש.

דוד ביטן: אז חבר הכנסת טיבי, תתייחס עכשיו לרביזיה.

דוד ביטן: לא נחכה.

אחמד טיבי: בקשתי ומשכתי.

דוד ביטן: אז אין רביזיה.

מרב מיכאלי: בטח שיש רביזיה.

דוד ביטן: אבל את ויתרת וחבר הכנסת טיבי מוותר.

דוד ביטן: נדון בזה, חבר הכנסת טיבי תנמק.

אחמד טיבי: חברת הכנסת מיכאלי, תנמקי את.

דוד ביטן: אולי אתן קודם לחבר הכנסת אייכלר להגיד את דברו.

ישראל אייכלר: אני חושב שזה לא תקין בעבודת הכנסת, שהוחלט כבר לפני שבוע על הקמת שלוש ועדות לפניות ציבור, זכויות הילד והמאבק בסמים ובמשך שבוע עדין לא הוקם הרכב.

ישראל אייכלר: לפי הייעוץ המשפטי, אם לא הוקם הרכב, הוועדה לא קיימת.

ישראל אייכלר: זה פוגע בעבודת הכנסת.

ישראל אייכלר: מגיעות מאות פניות של אנשים ואי-אפשר לטפל בהם.

ישראל אייכלר: אני מבקש מהיושב-ראש לדרוש מהמפלגות לתת שמות או לקבוע לפי סיעות.

דוד ביטן: הבעיה שהקואליציה והאופוזיציה לא הגיעו להסכמה.

ישראל אייכלר: אז אנחנו צריכים להחליט שיש לסיעות האלה זכות להכניס משבצות, בלי איוש.

דוד ביטן: זה בדיוק העניין.

דוד ביטן: למשל בקואליציה לא החליטו מי יקבל מה.

דוד ביטן: גם באופוזיציה.

ישראל אייכלר: אז אפשר לעכב יותר משבוע קיומה של ועדת כנסת חודש אחרי שהכנסת התכנסה?

ישראל אייכלר: צריך לתת תאריך שהסיעות יחליטו, או באופן אישי או באופן סיעתי.

<ארבל אסטרחן: הסמכות היא של הוועדה הזו לקבוע הרכב סיעתי או הרכב שמי.

ישראל אייכלר: אז אני מבקש לקבוע הרכב סיעתי.

דוד ביטן: נאפשר עד יום שני הבא, אם לא יהיה, נקבע מה שאנחנו רוצים.

מרב מיכאלי: לגבי הרביזיה, התקנון מאוד ברור בעניין, מרגע שמישהו מבקש רביזיה צריכה לעבור חצי שעה לפני שאפשר לכנס את החברים.

דוד ביטן: זה על סדר היום.

דוד ביטן: ברגע שמישהו ביקש רביזיה הוא לא יוכל למשוך ומישהו נותן עוד חצי שעה.

דוד ביטן: זה לא בוטל, זה בסדר היום של הוועדה.

דוד ביטן: את כל הזמן רוצה להגיד ליועצת המשפטית מה לומר.

דוד ביטן: היא אמרה את דעתה ובזה הסתיים העניין.

דוד ביטן: אני לא מכיר משהו אחר.

מרב מיכאלי: בינתיים אתה מדבר ולא היועצת המשפטית.

מרב מיכאלי: אני אשמח לשמוע את דעתה.

דוד ביטן: היא אמרה את זה עכשיו.

מרב מיכאלי: אנא הסבירי.

<ארבל אסטרחן: נשלחה הזמנה לכל חברי הוועדה לרביזיה בשעה 10:20.

<ארבל אסטרחן: הדיון התמשך, לא הגיעו עדין לעניין הרביזיה.

מרב מיכאלי: בסדר גמור אבל ב-10:20 אני משכתי את הרביזיה וחבר הכנסת טיבי הגיש אותה מחדש.

<ארבל אסטרחן: זה לא הורד מסדר היום של הוועדה.

<ארבל אסטרחן: ישיבת הוועדה עדיין נמשכת, לכן הנושא הזה נמצא על שולחנה של הוועדה.

מרב מיכאלי: הבנתי.

דוד ביטן: התרגיל הזה לא עובד.

מרב מיכאלי: אדוני, אני רוצה למחות קודם כל על משהו שהוא לא באשמתך, אלא מבחינת הסדרים של הכנסת.

מרב מיכאלי: לוועדה ברשותך יש את המנדט הבלעדי לקבוע איפה תידון הצעת חוק, אחרי שבמליאה היו הצעות לוועדות שונות.

מרב מיכאלי: למרות שעדיין לא התקיים דיון ולא התקבלה החלטה, נקבעה ישיבה בוועדת הכספים בנושא הזה.

דוד ביטן: אני מצטרף למחאה שלך.

דוד ביטן: מה זה עוזר לי?

מרב מיכאלי: מן הראוי שהוועדה ואתה יגישו מחאה ליושב-ראש הכנסת, או משהו מסוג זה, כי זה נראה לי לא ראוי בעליל.

מרב מיכאלי: מה כל הרעיון?

מרב מיכאלי: למה יש תקנון?

דוד ביטן: אנחנו לא אחראים על העניין הזה.

מרב מיכאלי: אבל זו פגיעה בסמכותה של הוועדה.

דוד ביטן: אנחנו יודעים שהוא לא יוכל לדון בזה, אז מה העניין?

דוד ביטן: הוא יכול לכתוב מה שהוא רוצה בסדר היום, היועצים המשפטיים יבהירו לו שאי-אפשר.

מרב מיכאלי: ברור לי שאתה לא אחראי על הדיון בוועדת הכספים ואני לא מבקשת ממך להיות אחראי עליו.

מרב מיכאלי: אתה מן הסתם עומד בראש ועדת הכנסת ואתה אחראי למעמדה של ועדת הכנסת.

מרב מיכאלי: זו פגיעה בסמכות של ועדת הכנסת.

דוד ביטן: זו לא פגיעה בוועדת הכנסת זה מנוגד לנהלים של הכנסת.

דוד ביטן: אני מאמין שהיועצים המשפטיים יבהירו את זה בוועדה.

מרב מיכאלי: מאה אחוז.

מרב מיכאלי: גם וגם.

מרב מיכאלי: לדעתי אנחנו, חברות וחברי ועדת הכנסת ואתה כיושב-ראש - - -

דוד ביטן: הוא כתב שזה מותנה אבל עדין זה צריך לעבור במליאה.

דוד ביטן: אולי הוא לא ידע.

מרב מיכאלי: אבל הוא מנהל עכשיו את הדיון.

מרב מיכאלי: הוא אמר שלא תהיה הצבעה אבל הוא התחיל את הדיון.

דוד ביטן: יכול להיות שהוא יוכל לעשות דיון בלי הצבעה.

<ארבל אסטרחן: הצעת החוק אינה נמצאת על שולחנה של ועדת הכספים.

יואל חסון: אז איזה דיון הוא עושה עכשיו?

ישראל אייכלר: אי-אפשר לעשות בית דין שדה.

ישראל אייכלר: תזמינו אותו ותשאלו למה הוא עשה את זה.

מרב מיכאלי: סליחה אדוני, זה לא כל-כך משנה לי למה הוא עשה את זה.

מרב מיכאלי: היועצת המשפטית אומרת בצורה מפורשת שהחוק הזה לא מונח על שולחנה של ועדת כספים.

דוד ביטן: יש לי הצעה בשבילך.

דוד ביטן: תפני ליועץ המשפטי של הכנסת, שייתן הבהרה בעניין, שלהבא לא יעשו את זה.

יואל חסון: מה זה להבא?

יואל חסון: עכשיו זה חמור.

מרב מיכאלי: הוא לא יכול לעשות שום דבר כרגע.

מרב מיכאלי: אבל בכל הכבוד, אני חושבת שמי שצריך להוציא את הפנייה הזו זה אתה, בתור יושב-ראש הוועדה, כשאנחנו מאחוריך.

מרב מיכאלי: זה זלזול בוועדה זה לא עניין אישי שלי.

יואל חסון: מישהו יוכל לבדוק אם זה אכן קורה?

דוד ביטן: את רוצה להתייחס לרביזיה חוץ מזה?

מרב מיכאלי: איזה משמעות יש לרביזיה ולדיון שאנחנו מנהלות עכשיו כאן, אם בינתיים בוועדת הכספים מתנהל הדיון כאילו אנחנו לא קיימים בכלל.

יואב קיש: יש משמעות רחבה, כי אם נחליט לבטל כל הדיון שלו לא רלוונטי.

יואל חסון: למה הוא עושה דיון?

יואב קיש: הוא מנהל ועדה, הוא עושה דיון.

יואל חסון: זה עוד לא עבר למליאה וכבר מנהלים דיון?

יואל חסון: יש כאן פגיעה חמורה.

דוד ביטן: אני לא יודע אם הוא לא יכול לנהל דיון כללי.

ישראל אייכלר: יש הרבה סדרי יום בכפוף לאישור חובת הנחה, פטור מחובת הנחה.

דוד ביטן: אנחנו סיימנו.

מרב מיכאלי: עוד לא התחלתי.

מרב מיכאלי: אילו חבר הכנסת גפני היה מתחיל עכשיו דיון לא בחוק מיסוי מקרקעין אלא דיון בהצעת חוק סדר הפלילי, הארכת תוקף של הוראת שעה לעניין חקירת חשודים, למרות שהיא לא מונחת על שולחנו.

מרב מיכאלי: עדיין היית אומר לי הוא יושב-ראש ועדה הוא יכול לנהל דיון על מה שהוא רוצה?

מרב מיכאלי: לא.

מרב מיכאלי: אז יש חוסר סבירות.

מרב מיכאלי: אם הכנסת לפי הפרוצדורות שלה לא החליטה שהחוק מונח על שולחן הוועדה, לא משנה איזה חוק ואיזו ועדה, אז לא יכול להיות שיושב-הראש יכנס דיון בעניין הזה.

מרב מיכאלי: אנחנו כוועדת כנסת חייבים לתבוע שיעמדו על כך.

מרב מיכאלי: אני מחדשת את הרביזיה שלי על זה שהחוק יעבור לוועדת כלכלה ולא לוועדת כספים.

מרב מיכאלי: אגב, אחרי ההתנהלות של ועדת כספים בעניין הזה על אחת כמה וכמה.

מרב מיכאלי: הזילות והיחס הפוגעני הזה כלפי הכנסת, התקנון שלה וכלפי ועדת הכנסת שאנחנו חברים שלה ואתה עומד בראשה לא תתכן.

מרב מיכאלי: אני מבקשת שאדוני יפנה ליושב-ראש וידרוש ממנו שזה לא יקרה שוב.

דוד ביטן: אני אשקול את הבקשה שלך.

יואל חסון: בבית הזה או שמנצחים על-פי הכללים או שמפסידים על-פי הכללים.

יואל חסון: אבל לא כל אחד עושה שבת לעצמו.

יואל חסון: אם באמת יש את האירוע הזה שקורה כרגע ומסבירים לי שיש דיון כללי.

יואל חסון: ממתי בוועדות הכנסת יש דיונים כליליים?

יואל חסון: אנחנו לא אקדמיה פה.

דוד ביטן: יש לכם נציג בוועדת כספים אני מאמין שהם היו צריכים לטעון את הטענות שאתה טוען בוועדת הכספים שם.

דוד ביטן: אז היועץ המשפטי היה אומר להם שזה בלתי אפשרי.

דוד ביטן: למה אתם טוענים פה במקום שם?

יואל חסון: הם טוענים את זה אבל אני אומר לך פה כי אני חושש למעמדה של ועדת הכנסת.

יואל חסון: ועדת הכנסת היא ציר קריטי וחשוב לכולנו וחברי כנסת מאוד רציניים יושבים כאן מנוסים בהלכות הפרלמנט והפוליטיקה.

יואל חסון: אני אומר לך שאם יש פגיעה כזו כפי שמסתמן בוועדת הכנסת, זה תקדים חמור ומסוכן, שאסור לך לקבל אותו.

יואל חסון: מחר זה יהיה משהו שאתה לא תסכים אליו ואני אסכים אליו ולהפך.

יואל חסון: כדאי לך להיכנס לעובי הקורה ובוודאי למחלקה המשפטית וליושב-ראש הכנסת.

דוד ביטן: אני אפנה.

מרב מיכאלי: חבר הכנסת גפני אמר עכשיו בדיון בוועדת הכספים שהחוק הועבר אליהם מוועדת הכנסת.

מרב מיכאלי: דבר שהוא לא נכון כי יש רביזיה ומשום שזה לא רלוונטי כל עוד זה לא אושר במליאה.

ישראל אייכלר: אני רוצה להסביר את מה שאמרה עכשיו חברת הכנסת מיכאלי בשם חבר הכנסת גפני.

ישראל אייכלר: אני יושב פה.

ישראל אייכלר: לא שמעתי מה הוא אמר.

ישראל אייכלר: רק כשחבר הכנסת יצחק כהן היה פה הוא שמע שמבטלים את הרביזיה, הוא יצא, הוא לא שמע שחזרו בהם - - -

יואל חסון: מה זה הוא שמע?

מרב מיכאלי: ונניח שכן, זה לא - - -

ישראל אייכלר: הוא היה פה ושמע שחברת הכנסת מיכאלי אמרה שהיא מסירה את הרביזיה.

מרב מיכאלי: זה לא משנה שום דבר.

מרב מיכאלי: אדוני, זה תקדים חמור מאוד.

יחיאל חיליק בר: נמצאת פה היועצת המשפטית של הוועדה, יש פה גם הפרה של התקנון, גם זלזול בעבודת הוועדה, שאולי אתה לא רוצה להגן על כבוד הוועדה כיושב-ראש הוועדה, אבל אני כחבר הוועדה מאוד רוצה להגן עליה.

דוד ביטן: אמרתי שאני אתייחס לזה.

יחיאל חיליק בר: מליאת הכנסת העבירה לוועדת הכנסת את המנדט להחליט אם זה בוועדת הכלכלה או בוועדת הכספים.

יחיאל חיליק בר: נתבקשה רביזיה, יש דיון ברביזיה.

יחיאל חיליק בר: זלזלו ברביזיה הזו, זלזלו בדיון, העבירו את זה לוועדת כספים שהחלה לדון בזה.

יחיאל חיליק בר: התקדים מאוד חמור כי מעכשיו לא נדע מה משמעות של זה שאנחנו מביאים דברים לוועדת הכנסת ונתעקש במליאה ונעשה פרנציפים.

יחיאל חיליק בר: דבר שני, יש פה עבירה על תקנון הכנסת.

יחיאל חיליק בר: יש זלזול במזכירות הכנסת ובייעוץ המשפטי.

דוד ביטן: אני אפנה ליושב-ראש הכנסת ונתייחס לזה.

דוד ביטן: זה כרגע לא העניין.

יואל חסון: כי סגן שר האוצר, נציג הרשות המבצעת נורא לחוץ לו להתחיל את הדיון והרשות המחוקקת מכפיפה את ראשה?

יואל חסון: מה זה הדבר הזה?

יואל חסון: זה תקדים מסוכן שאתה לא רוצה לתת לו יד.

יואב קיש: יושב-ראש הוועדה אמר שהוא יפנה ליושב-ראש הכנסת.

דוד ביטן: מי בעד הרביזיה ירים את ידו?

דוד ביטן: בעד הרביזיה – 7

דוד ביטן: נמנעים – אין

דוד ביטן: הרביזיה לא התקבלה.

דוד ביטן: נעבור לנושא הבא.

דוד ביטן: אני עובר להצעת חוק סדר הדין הפלילי (חקירת חשודים) (תיקון מס' 7) (הארכת תוקף של הוראת שעה לעניין חקירת חשוד בעבירת ביטחון), התשע"ה-2015.

דוד ביטן: יש הצעה להעביר לוועדת הפנים או לוועדת החוקה, חוק ומשפט.

דוד ביטן: ההצעה שלנו היא להעביר את זה לוועדת החוקה, חוק ומשפט.

דוד ביטן: מי בעד?

דוד ביטן: בעד ההצעה – רוב

דוד ביטן: נמנעים –אין

מכלוף מיקי זוהר: ברשותך התייחסות לנושא הקודם.

מכלוף מיקי זוהר: חזרתי כרגע מוועדת הכספים לברר את הטענה של חברת הכנסת מיכאלי, שהיא טענה לגיטימית.

מכלוף מיקי זוהר: חבר הכנסת גפני הבהיר בתחילת הוועדה ועכשיו יבהיר את זה שוב וזה נכתב בפרוטוקול, שמדובר בדיון עקרוני בלבד.

יואל חסון: אין דבר כזה.

מכלוף מיקי זוהר: יש דבר כזה.

יואל חסון: האם בסדר היום היה כתוב שיש דיון עקרוני.

מכלוף מיקי זוהר: הוא הבהיר בתחילת הדיון שמדובר בדיון עקרוני בלבד ולכן טענתכם מתייתרת.

מרב מיכאלי: אדוני טועה טעות מרה.

מרב מיכאלי: 6.

מרב מיכאלי: שינוי בהרכב הסיעתי של ועדת העלייה, הקליטה והתפוצות

דוד ביטן: הנושא הבא, בקשה להגדלת מספר החברים בוועדת הפנים והגנת הסביבה.

<ארבל אסטרחן: לפי חוק הכנסת, מספר החברים המקסימאלי בוועדת הפנים הוא 15 חברים.

<ארבל אסטרחן: כאשר נקבע הרכב הוועדות לאחרונה על-ידי הוועדה המסדרת, נקבע שמספר החברים יהיה 13 וכך הצביעה הכנסת.

<ארבל אסטרחן: כעת יש הצעה להגדיל את המספר ל-15, שזה המספר האפשרי לפי החוק.

<ארבל אסטרחן: נדרש לזה אישור הוועדה ואחר-כך אישור במליאה.

<ארבל אסטרחן: אני חוזרת, לפי חוק הכנסת מספר החברים בוועדות יהיה עד 15, חוץ מוועדות חוץ וביטחון, כספים וחוקה שזה עד 17 וועדת הכנסת לא מוגבל.

<ארבל אסטרחן: כאשר קבעו כאן את הרכב הוועדות, כמעט לכל הוועדות קבעו מספר חברים קטן יותר מהמספר המקסימאלי הקבוע בחוק.

<ארבל אסטרחן: בוועדת הפנים קבעו 13, לכן אפשר לפי החוק להגדיל ל-15, רק נדרשת החלטה פה ואישור במליאה.

אחמד טיבי: אנחנו מופתעים.

אחמד טיבי: אני נציג הסיעה השנייה בגודלה באופוזיציה, אף אחד לא עדכן אותנו.

אחמד טיבי: מקובל שבדברים האלה באים בדין ודברים עם האופוזיציה.

אחמד טיבי: האם חברת הכנסת מיכאלי יודעת על זה.

מרב מיכאלי: יודעת על זה.

מרב מיכאלי: אני לא זוכרת שתיאמתי את זה, אבל יודעת את זה ומתנצלת בפניך שאתה לא יודע על זה.

אחמד טיבי: אנחנו גם רוצים וזה דבר חמור.

אחמד טיבי: אנחנו חשובים שיש לנו תת ייצוג בחלק מהוועדות ואנחנו רוצים הגדלה של הייצוג בוועדות מסוימות, לרבות ועדת הפנים.

דוד ביטן: אי-אפשר להגדיל יותר בוועדת הפנים.

אחמד טיבי: אולי מהשניים האלה אני רוצה נציג מהרשימה המשותפת?

דוד ביטן: הבנתי שלישראל ביתנו אין כמעט בכלל נציגים.

אחמד טיבי: לכן אדוני אני חושב שנדחה את ההצבעה ואת הדין עד להבהרת הנושא בקרב האופוזיציה והקואליציה.

אחמד טיבי: אני רוצה לבוא בדין ודברים עם חבר הכנסת צחי הנגבי.

דוד ביטן: אי-אפשר להגדיל יותר משניים.

אחמד טיבי: יש כבר שמות?

אחמד טיבי: מיהם?

דוד ביטן: חבר הכנסת בגין מטעם הקואליציה ורוברט אילטוב מטעם האופוזיציה.

אחמד טיבי: אנחנו לא שם.

אחמד טיבי: זה בעייתי.

דוד ביטן: זה תואם וסוכם.

אחמד טיבי: אז יש בעיות בקרב האופוזיציה ויש בעיות בכנסת.

דוד ביטן: חברת הכנסת מיכאלי, זה סוכם אתכם?

מרב מיכאלי: זה סוכם אתנו.

דוד ביטן: אז אפשר לתת לכם פיצוי בוועדה אחרת.

אחמד טיבי: מה עוד שוויתרנו על שנים בוועדת חוץ וביטחון וקבלנו פיצוי לא פרופורציונאלי.

דוד ביטן: אני מציע שנאשר את זה כך.

דוד ביטן: תפנה לחבר הכנסת הנגבי ואולי נגדיל ועדה אחרת.

מרב מיכאלי: אם זה מקובל עליך, נאשר את זה ונשב אחר-כך.

אחמד טיבי: אני רוצה התחייבות מיושב-ראש ועדת הכנסת, הוא גורם יותר שלטוני.

דוד ביטן: על איזה ועדה אתה מתייחס שיש לכם - - -

אחמד טיבי: אני אשב אתך ועם חבר הכנסת צחי הנגבי.

דוד ביטן: אני אומר לפרוטוקול שאם מגיע לכם פיצוי - - -

אחמד טיבי: לא אם מגיע לנו פיצוי.

אחמד טיבי: אנחנו נשאף שיהיה יותר נציגים לרשימה המשותפת.

דוד ביטן: נשאף לפצות.

דוד ביטן: נשב עם חבר הכנסת טיבי, יושב-ראש הקואליציה ואני, כדי לבדוק אם באמת מגיע להם פיצוי ואז נפצה.

אחמד טיבי: תודה רבה.

דוד ביטן: בוועדת הפנים, מלבד אישור ההרחבה, אני רוצה לאשר הוספה של שני חברים: חבר הכנסת בגין ורוברט אילטוב.

דוד ביטן: בוועדת העלייה משתנה הרכב הסיעתי.

דוד ביטן: לסיעת ישראל ביתנו יהיה חבר אחד בלבד, פורש חבר הכנסת אילטוב.

דוד ביטן: מתווסף חבר נוסף לסיעת כולנו, טלי פלוסקוב.

דוד ביטן: מי בעד ההצעה כפי שהיא, בתוספת העניין שאנחנו נשב עם חבר הכנסת טיבי?

דוד ביטן: בעד ההצעה – רוב

דוד ביטן: נמנעים – אין

דוד ביטן: ההצעה התקבלה.

אחמד טיבי: אני מבקש רביזיה כדי לדון על זה.

דוד ביטן: מתי?

דוד ביטן: עוד חצי שעה יש מליאה.

דוד ביטן: נודיע על מועד לרביזיה.

אחמד טיבי: מתוך כוונה טובה, תן זמן עד שנגיע לסיכום.

אחמד טיבי: מחר, מחרתיים, שבוע הבא.

דוד ביטן: נודיע על מועד לרביזיה.

דוד ביטן: נעבור לנושא הבא.

דוד ביטן: הנושא הבא, בקשת יו"ר הכנסת לאישור נאום ראש ממשלת איטליה במליאת הכנסת.

דוד ביטן: מי בעד?

דוד ביטן: בעד – רוב

דוד ביטן: נמנעים –אין

דוד ביטן: הבקשה אושרה.

דוד ביטן: בקשת יושב-ראש ועדת הכלכלה להעברת הצעה לסדר היום בנושא: "התפטרות הממונה על ההגבלים העסקיים", מוועדת הכספים לדיון בוועדת הכלכלה.

דוד ביטן: יש הסכמה של ועדת הכספים להעביר.

דוד ביטן: זה על דעת שניהם.

דוד ביטן: בעד – רוב

דוד ביטן: נמנעים – אין

דוד ביטן: ההצעה התקבלה.

דוד ביטן: תודה רבה לכולם הישיבה נעולה.